thecodefatherco/RoDrive huggingface dataset:
Întrebare: Cum se sancționează neacordarea priorității de către conducătorii de autovehicule / tractoare agricole sau forestiere pietonilor angajați în traversarea drumurilor publice, atunci când au acest drept?
Variante de răspuns:
Prin anularea permisului de conducere
Prin amendă contravențională și suspendarea exercitării dreptului de a conduce autovehicule
Prin amendă contravențională și puncte de penalizare
Răspuns corect: Prin amendă contravențională și suspendarea exercitării dreptului de a conduce autovehicule
Explicație: Conducătorul de vehicul este obligat să acorde prioritate de trecere pietonului care traversează drumul public, prin loc special amenajat, marcat și semnalizat corespunzător ori la culoarea verde a semaforului destinat lui, atunci când acesta se află pe sensul de mers al vehiculului. Nerespectarea acestei obligații se consideră contravenție și se sancționează cu amenda contravențională prevăzută în clasa a III-a de sancțiuni și cu aplicarea măsurii de reținere a permisului de conducere în vederea suspendării dreptului de a conduce pentru o perioadă de 60 de zile.
Întrebare: Punctele de penalizare se aplică:
Variante de răspuns:
Pentru pătrunderea într-o intersecție atunci când circulația este blocată în interiorul acesteia
Pentru lăsarea liberă a volanului în timpul conducerii
Pentru aruncarea de obiecte pe drumul public
Răspuns corect: Pentru pătrunderea într-o intersecție atunci când circulația este blocată în interiorul acesteia
Explicație: Vă este interzisă pătrunderea într-o intersecție atunci când circulația în interiorul acesteia este blocată, indiferent daca va deplasați sau nu pe drumul cu prioritate. În acest caz trebuie să așteptați deblocarea intersecției și doar după deblocarea acesteia puteți pătrunde în intersecție. Pentru pătrunderea într-o intersecție atunci când circulația în interiorul acesteia este blocată se aplică amenda contravențională prevăzută în clasa a II-a de sancțiuni și 3 puncte de penalizare. Pentru lăsarea liberă a volanului în timpul conducerii nu se aplică puncte de penalizare. Pentru această faptă se aplică amenda prevăzută în clasa I de sancțiuni. Pentru aruncarea de obiecte pe drumul public nu se aplică puncte de penalizare. Pentru această faptă se aplică amenda prevăzută în clasa a IV-a de sancțiuni.
Întrebare: Printre primele cauze ale accidentelor rutiere figurează și neatenția în conducere. Cum poate fi evitată aceasta?
Variante de răspuns:
Prin alternarea stării de vigilență cu cea de relaxare la volan, îndeosebi pe sectoarele de drum în aliniament
Prin concentrarea permanentă doar asupra activităților pe care trebuie să le efectuați pentru conducerea autovehiculului în condiții de siguranță
Prin punerea în funcțiune a unor surse de muzică cu intensitate sonoră mare, pentru stimularea vigilenței în conducere
Răspuns corect: Prin concentrarea permanentă doar asupra activităților pe care trebuie să le efectuați pentru conducerea autovehiculului în condiții de siguranță
Explicație: Este recomandat să ai o stare de relaxare în schimbul stării de încordare continuă, dar în tot acest timp de conducere, fie că abordați o stare de relaxare sau de încordare, trebuie să păstrați vigilența la cel mai înalt nivel. Prin urmare, nu puteți alterna între starea de relaxare și starea de vigilență,deoarece vigilența trebuie să fie continuă. Neatenția în conducere, care se numără printre principalele cauze de producere a accidentelor rutiere, poate fi evitată dacă vă concentrați permanent doar asupra activităților pe care trebuie să le efectuați pentru conducerea autovehiculului în condiții de siguranță. În general, muzica induce o stare de relaxare, dar în același timp distrage atenția, puterea de concentrare și vigilența, mai ales când este ascultată la o intensitate mare. Trebuie știut că legislația rutieră interzice folosirea sistemelor de sonorizare ale autovehiculelor la o intensitate care ar afecta deplasarea în siguranță a lui și a celorlalți participanți la trafic.
Întrebare: Ce rând trebuie să ocupe conducătorul de vehicul și de la ce distanță, pentru a se deplasa pe direcția înainte, într-o intersecție fără marcaje din afara localității?
Variante de răspuns:
Rândul din stânga, de la o distanță de cel puțin 100 m
Rândul din stânga sau din dreapta, de la o distanță de cel puțin 50 m
Rândul din dreapta, de la o distanță de cel puțin 100 m
Răspuns corect: Rândul din stânga sau din dreapta, de la o distanță de cel puțin 50 m
Explicație: La intersecțiile fără marcaje de delimitare a benzilor, conducătorii vehiculelor ocupa în mers,cu cel puțin 50 m înainte de intersecție, următoarele poziții:
Întrebare: Cum procedați când urmează să traversați o trecere la nivel cu calea ferată simplă, fără bariere?
Variante de răspuns:
Opriți, fără a depăși indicatorul în cruce, vă angajați și traversați numai după ce v-ați asigurat că nu există niciun pericol
Reduceți viteza, vă asigurați în stânga și în dreapta, după care traversați cu atenție
Opriți sau, dacă nu e cazul, doar reduceți viteza, vă asigurați, traversați calea ferată, după care vă continuați drumul
Răspuns corect: Opriți, fără a depăși indicatorul în cruce, vă angajați și traversați numai după ce v-ați asigurat că nu există niciun pericol
Explicație: Atunci când urmează să traversați o trecere la nivel cu o calea ferată simplă sau dublă, fără bariere, aveți obligația de a opri în locul cu vizibilitate maximă asupra căii ferate dar fără a depăși indicatoarele, vă asigurați că din partea stângă sau din partea dreaptă nu se apropie un vehicul feroviar, după care vă continuați deplasarea. Obligațiile enumerate la aceste variante de răspuns (B și C) le aveți la trecerile la nivel cu o cale ferată prevăzută cu bariere sau semibariere, în cazul în care acestea sunt ridicate iar semnalul cu lumină albă cu cadență lentă este în funcțiune.
Întrebare: Întoarcerea unui vehicul pe un drum presupune, înainte de efectuarea manevrei:
Variante de răspuns:
Semnalizarea și asigurarea din față, din spate și din lateral
Oprirea și semnalizarea intenției de a întoarce
Asigurarea și încadrarea pe banda de lângă axul drumului
Răspuns corect: Semnalizarea și asigurarea din față, din spate și din lateral
Explicație: Întoarcerea vehiculului pe drumul public, fie prin viraj fie prin manevre înainte și înapoi, presupune, înainte de efectuarea manevrei, obligația de a semnaliza și de a vă asigura că din față din spate sau din lateral nu circulă în acel moment niciun vehicul, după care puteți efectua manevra.
Întrebare: Unde vă este permisă staționarea pe partea stângă în direcția de mers?
Variante de răspuns:
Pe străzile cu sens unic
În nicio situație
Pe șoselele cu bandă laterală consolidată
Răspuns corect: Pe străzile cu sens unic
Explicație: De regulă, vehiculele se opresc sau staționează pe dreapta drumului, aproape și paralel de margine. Excepție fac drumurile cu sens unic din localități, unde se poate opri sau staționa și pe stânga, dacă rămâne liberă cel puțin o bandă de circulație.
Întrebare: Cum procedați când vă apropiați de o intersecție unde, în afara semaforului care are în funcțiune semnalul de culoare verde, întâlniți și indicatorul „Cedează trecerea“?
Variante de răspuns:
Respectați semnificația culorii semaforului
Respectați semnificația indicatorului rutier
Respectați semnificația semaforului și acordați prioritate de trecere vehiculelor care circulă pe drumul prioritar
Răspuns corect: Respectați semnificația culorii semaforului
Explicație: Conducătorul de vehicul este obligat să respecte semnificația semnalizării luminoase cu prioritate față de semnificația indicatoarelor de reglementare de prioritate. Semnificația indicatoarelor de reglementare de prioritate instalate lângă semafoare se va respecta când semafoarele nu funcționează sau funcționează pe culoarea galbenă intermitent. Prin urmare, în situația descrisă în întrebare, se va respecta culoarea verde a semaforului.
Întrebare: Ce mijloace de semnalizare pot fi folosite pentru evitarea unui pericol imediat, în zona de acțiune a indicatorului „Claxonarea interzisă”?
Variante de răspuns:
Niciun mijloc de semnalizare
Atât mijloacele de avertizare sonoră, cât și cele luminoase
Numai mijloacele de semnalizare luminoasă
Răspuns corect: Atât mijloacele de avertizare sonoră, cât și cele luminoase
Explicație: Avertizarea sonoră se folosește ori de câte ori este necesar, pentru evitarea unui pericol imediat. Chiar dacă pe drumul pe care circulați este instalat indicatorul „Claxonarea interzisă”, puteți folosi avertizarea sonoră pentru evitarea unui pericol imediat.
Întrebare: Autoturismul echipat cu o remorcă poate circula pe autostradă?
Variante de răspuns:
Nu
Da, dacă ansamblul respectiv poate depăși viteza de 50 km/h
Da, dacă ați obținut autorizație de la poliția rutieră
Răspuns corect: Da, dacă ansamblul respectiv poate depăși viteza de 50 km/h
Explicație: Pe autostradă este permisă circulația vehiculelor echipate cu remorcă, dar cu condiția ca ansamblul respectiv să poată depăși viteză de 50 de km/h. De exemplu dacă un autoturism echipat cu remorcă poate circula cu o viteză mai mare de 50 de km/h, îi este permisă circulația pe autostradă. Trebuie să ținem cont de faptul că viteza maximă cu care se pot deplasa în afara localităților (implicit și pe autostradă) autovehiculele echipate cu remorcă este cu 10 km/h mai mică decât viteza maximă admisă. Astfel autoturismele, mai exact autovehiculele din categoria B, vor circula pe autostradă cu maxim 120 de km/h. Pentru a circula cu autoturismul echipat cu o remorcă pe autostradă NU este necesară o autorizație de la poliția rutieră. Autorizația specială de la varianta C de răspuns se obține de la administratorul drumului public și este necesară doar în anumite cazuri specifice, cum ar fi în cazul în care ansamblul respectiv de vehicule nu este permisă circulația pe autostradă în mod normal.
Întrebare: Ce reprezintă simbolurile EURO I, EURO II, EURO III și EURO IV?
Variante de răspuns:
Caracteristicile tehnice de proveniență a unor vehicule din uniunea europeană
Standardele de poluare din uniunea europeană
Încadrarea autovehiculelor în diferite norme de consum
Răspuns corect: Standardele de poluare din uniunea europeană
Explicație: Simbolurile EURO I, EURO II, EURO III și EURO IV sunt simboluri ce țin de conduita ecologică la nivel european și reprezintă standardele de poluare din Uniunea Europeană. Cu cât numărul standardului de poluare este mai mare, cu atât nivelul de poluare este mai mic, astfel EURO III poluează mai mult decât EURO IV.
Întrebare: Într-un pansament, pe plagă, se aplică:
Variante de răspuns:
O compresă de vată sterilă
O compresă din tifon steril
O compresă oarecare
Răspuns corect: O compresă din tifon steril
Explicație: Vata este foarte greu de îndepărtat din rană, de aceea între rană și vată trebuie pusă o compresă din tifon steril. Într-un pansament, primul lucru care se aplică direct pe plagă, este compresa din tifon steril. Executarea pansamentului: Este nevoie de o compresă sterilă. Dacă folosim o compresă oarecare există posibilitatea ca în organism să pătrundă microbi, bacterii, etc.
Întrebare: Ce măsuri se recomandă atunci când urmează să străbateți o porțiune de drum public acoperită cu piatră cubică?
Variante de răspuns:
Să folosiți numai frâna de ajutor pentru a evita derapajul
Să reduceți din timp viteza, evitând bruscarea comenzilor
Să circulați cât mai aproape de axul drumului, pentru a evita lovirea acostamentului
Răspuns corect: Să reduceți din timp viteza, evitând bruscarea comenzilor
Explicație: Frâna de ajutor, adică frâna de mână, nu se va folosi niciodată în timpul deplasării, aceasta va face ca autovehiculul să derapeze. Atunci când urmează să străbateți o porțiune de drum public acoperită cu piatră cubică, viteza trebuie redusă din timp și evitată bruscarea comenzilor autovehiculului, deoarece aderența este scăzută. Iar atunci când partea carosabilă este acoperită cu piatră cubică umedă, aveți obligația sa circulați cu o viteză care să nu depășească 30 km/h, în localități, sau 50 km/h în afara localităților. Nu se permite să circulați cât mai aproape de axul drumului, deoarece în timpul deplasării trebuie să se circule pe partea din dreapta a drumului public, în sensul de circulație, cât mai aproape de marginea părții carosabile.
Întrebare: Există vreo excepție de la regula depășirii pe partea stângă?
Variante de răspuns:
Nu
Da, în cazul autovehiculului care intenționează să vireze spre stânga, și în cazul tramvaiului
Da, numai în cazul în care depășirea se face pe o stradă semnalizată cu indicatorul „drum fără ieșire“
Răspuns corect: Da, în cazul autovehiculului care intenționează să vireze spre stânga, și în cazul tramvaiului
Explicație: Depășirea se efectuează,de regulă, pe partea stângă a vehiculului depășit. Însă legislația rutieră prevede că tramvaiele se depășesc prin partea dreaptă a acestora. De asemenea, deși regula generală a depășirii vehiculelor impune ca depășirea să se efectueze pe partea stângă, legislația rutieră prevede că vehiculul care a semnalizat și s-a încadrat corespunzător părăsirii sensului de mers spre stânga se depășește prin partea dreapta, cu condiția ca spațiul rămas la dispoziție să permită efectuarea acestei manevre. Trebuie să ținem cont că trebuie să se creeze spațiu suficient pentru a putea depăși aceste vehicule prin partea dreaptă, iar dacă nu există spațiu suficient, nu este permis să urcăm, chiar și parțial, pe trotuar.
Întrebare: Ce trebuie să aveți în vedere la urcarea într-un autoturism?
Variante de răspuns:
Să urcați numai pe partea dinspre trotuar
Să deschideți ușa numai dacă circulația permite acest lucru
Urcați fără grijă, deoarece vehiculele care circulă din spate sunt obligate să aștepte
Răspuns corect: Să deschideți ușa numai dacă circulația permite acest lucru
Explicație: Nu se poate reglementa o astfel de obligație, șoferul autovehiculului nu ar mai avea pe unde să urce în autovehicul și ușa șoferului nu și-ar mai avea rostul. Dar, din punct de vedere al conduitei preventive, se recomandă ca părinții sau însoțitorii copiilor să se asigure că aceștia urcă și coboară din vehicule doar pe partea dinspre trotuar, atât timp cât acest lucru este posibil. La urcarea și la coborârea dintr-un autoturism, în special din cele oprite în apropierea parții carosabile, trebuie să aveți în vedere să deschideți portiera numai dacă circulația permite acest lucru, fără a perturba buna desfășurare a circulației rutiere. Vehiculele care circulă din spate nu au obligația să vă acorde prioritate, cu toate că aceștia o vor face, dar în caz de accident dvs. veți avea întreaga răspundere a accidentării. Însă trebuie să avem în vedere că cei care circulă din spate vă pot observa cu întârziere și nu vor avea timp să frâneze la timp, iar obligația de a se asigura îi revine celui care coboară din vehicule, așa cum este specificat la varianta B de răspuns.
Întrebare: Criteriul de alegere a benzinei pentru motoarele cu aprindere prin scânteie îl constituie:
Variante de răspuns:
Culoarea și consistența
Cifra octanică (co)
Cifra cetanică (cc)
Răspuns corect: Cifra octanică (co)
Explicație: Culoarea benzinei nu reprezintă un criteriu de alegere a benzinei, însă consistența acesteia poate fi un criteriu. Criteriul de alegere a benzinei pentru motoarele cu aprindere prin scânteie îl constituiecifra octanică (CO). Cifra octanică (CO) reprezintărezistența unui combustibil la detonațieși poate fi între0 și 100. În România benzinele cele mai des întâlnite sunt cu cifra octanică de 95 sau 98. Benzina cu CO 98, fiind mai rezistenta la detonație, este recomandată a se utiliza la motoarele care au raport de comprimare mărit. Cifra cetanică (CC) caracterizează ușurința la autoaprindere a combustibilului pentru motoare cu aprindere prin comprimare și se definește prin compararea comportării combustibilului cu cea a unui amestec etalon, format din hidrocarburi cu calități de autoaprindere opuse. Acestanu esteun criteriu de alegere a benzinei pentru motoarele cu aprindere prin scânteie.
Întrebare: Semnalul de culoare galbenă al semaforului:
Variante de răspuns:
Permite intrarea în intersecție, dacă urmează după lumina verde
Permite schimbarea direcției de mers către dreapta
Interzice intrarea în intersecție, dacă vehiculul poate fi oprit în condiții de siguranță
Răspuns corect: Interzice intrarea în intersecție, dacă vehiculul poate fi oprit în condiții de siguranță
Explicație: În situația în care semnalul verde se schimbă cu cel galben, acest semnal anunță apariția semnalului de culoare roșie și obligă conducătorii de vehicule la oprire, iar dacă vehiculul se află prea aproape de intersecție la apariția semnalului galben și nu poate opri în condiții de siguranță, nu are obligația de a opri. Vehiculul trebuie oprit înaintea marcajului pentru oprire sau, după caz, pentru trecerea pietonilor, iar în lipsa acestuia, în dreptul semaforului.
Întrebare: Ce obligație are conducătorul auto când a accidentat un pieton care a traversat strada neregulamentar?
Variante de răspuns:
Transportă victima la cea mai apropiată unitate sanitară, dacă nu este posibilă transportarea cu alte mijloace, și se reîntoarce imediat la locul accidentului
Rămâne la locul accidentului până la sosirea organelor de anchetă, reținând numele, prenumele și adresele martorilor
Se prezintă la cel mai apropiat post de poliție
Răspuns corect: Transportă victima la cea mai apropiată unitate sanitară, dacă nu este posibilă transportarea cu alte mijloace, și se reîntoarce imediat la locul accidentului
Explicație: Conducătorul de vehicul care a accidentat un pieton ce a traversat strada, indiferent dacă pietonul traversa regulamentar sau nu, are obligațiasă anunțe poliția,să nu modifice urmele accidentuluișisă nu părăsească locul faptei. În acest caz este interzisă părăsirea locului faptei fără încuviințarea poliției sau a procurorului care efectuează cercetarea. Nerespectarea interdicției de a părăsi locul fapteieste considerată infracțiuneși se pedepsește cuînchisoarea de la 2 la 7 ani. Cu toate acestea,NUconstituie infracțiunesituația în care,în lipsa altor mijloace de transport, conducătorul vehiculului implicat în accident transportă el însuși persoana rănită la cel mai apropiat spital,acesta având obligațiade a declara datele personale de identitate și numărul de înmatriculare sau înregistrare a vehiculului condus, date ce se vor consemna într-un registru special, și de a se reîntoarce imediat la locul accidentului. Reținerea numelor și adresele martorilor nu intră în obligațiile pe care legislația rutieră le impune conducătorilor de vehicule ce au fost implicați în accidente de circulație. Pentru că accidentul a fost soldat cu victime, vă este interzisă părăsirea locului faptei fără încuviințarea poliției sau a procurorului care efectuează cercetarea, aceasta fiind considerată infracțiune, excepție făcând situația în care se transportă victima la cel mai apropiat spital, excepție detaliată la explicația variantei A de răspuns. Codul penal prevede că, în cazul implicării într-un astfel de accident, părăsirea locului accidentului nu constituie infracțiune nici atunci cândvictima părăsește locul faptei,iar conducătorul de vehicul anunță imediat evenimentul la cea mai apropiată unitate de poliție. Însă în varianta C de răspuns sau în enunțul întrebării nu este specificat că pietonul accidentat părăsește locul accidentului. Prin urmare, varianta C de răspuns nu poate fi corectă.
Întrebare: Aveți obligația de a opri imediat vehiculul la semnalele adresate de:
Variante de răspuns:
Îndrumătorii de circulație ai ministerului apărării
Un conducător auto rămas în pană, pentru a-l remorca
Polițiștii comunitari
Răspuns corect: Îndrumătorii de circulație ai ministerului apărării
Explicație: Pe lângă obligația de a opri la semnalele polițistului rutier, participanții la trafic sunt obligați să oprească imediat și la semnalele adresate în acest sens de către îndrumătorii de circulație ai Ministerului Apărării. Aceștia din urmă pot efectua, pe lângă semnalele de oprire, și următoarele semnale: balansarea brațului în plan vertical, cu palma mâinii orientată către sol sau cu un mijloc de semnalizare, care semnifică reducerea vitezei, precum și rotirea vioaie a brațului, care semnifică mărirea vitezei de deplasare a vehiculelor, inclusiv grăbirea traversării drumului de către pietoni. Nerespectarea acestor semnale se sancționează cu amendă prevăzută în clasa a II-a de sancțiuni. Legislația rutieră nu prevede obligația de a opri la semnalele adresate de către un conducător auto rămas în pană, pentru a-l remorca. Legislația rutieră nu prevede obligația de a opri la semnalele adresate de polițiștii comunitari. Din anul 2010 termenul „poliție comunitară” nu mai există în actele normative în vigoare. În acest moment termenul care se găsește în actele normative în vigoare este „poliție locală”.
Întrebare: Ce obligații aveți la semnalele agenților căilor ferate, plasați la trecerea la nivel cu o cale ferată?
Variante de răspuns:
Nicio obligație, deoarece agenții căilor ferate dirijează garniturile de tren
Să vă conformați semnificației semnalelor acestora
Să reduceţi viteza, să vă asiguraţi, iar, dacă trenul nu este în mişcare, puteţi să continuaţi traversarea căii ferate cu atenţie
Răspuns corect: Să vă conformați semnificației semnalelor acestora
Explicație: Conducătorii de vehicule sunt obligați să se conformeze semnificației semnalelor agenților căilor ferate, plasați la trecerea la nivel cu o cale ferată. Agenții de cale ferată se pot întâlni atât la trecerile la nivel cu calea ferată industrială cât și la trecere la nivel cu calea ferată curentă. De știut că la trecerea la nivel cu calea ferată industrială, atunci când pe aceasta urmează să se deplaseze un vehicul feroviar, circulația rutieră va fi dirijată obligatoriu de un agent de cale ferată, iar la trecerea la nivel cu calea ferată curentă se poate întâlni un agent de cale ferată care să dirijeze circulația rutieră, dar prezența acestuia nu este obligatorie.
Întrebare: Ce obligații aveți atunci când urmează să părăsiți autostrada?
Variante de răspuns:
Să reduceți viteza începând cu 300 m înainte de ieșirea de pe autostradă, în dreptul panoului care marchează această distanță
Să circulați pe prima bandă cu o viteză de maximum 60 km/oră
Să semnalizați din timp și să vă angajați pe banda de ieșire (decelerare)
Răspuns corect: Să semnalizați din timp și să vă angajați pe banda de ieșire (decelerare)
Explicație: Atunci când doriți să părăsiți autostrada, trebuie să semnalizați din timp manevra și să vă angajați pe banda de decelerare, după care reduceți viteza de deplasare. Banda de decelerare, cunoscută și sub denumirea de bandă de ieșire, este concepută special pentru a permite reducerea vitezei de deplasare fără a perturba fluxul de trafic de pe autostradă.
Întrebare: Schimbarea uleiului și a elementului filtrant se face:
Variante de răspuns:
Conform periodicității stabilite de constructor
Din 5 în 5 ani
Din 3 în 3 ani
Răspuns corect: Conform periodicității stabilite de constructor
Explicație: Sistemul de ungere este esențial petru buna funcționare a motorului, de aceea se recomandă verificarea periodică a uleiului din baie cu ajutorul jojei de ulei. Nivelul corect al uleiului în baie trebuie să fie între reperele minim și maxim însemnate pe joja de ulei. Iar schimbarea uleiului și a elementului filtrant (filtrul de ulei) se face la un anumit număr de km parcurși, specificat de constructorul autovehiculului, sau conform perioadei de valabilitate a uleiului. Uleiul de motor își pierde proprietățile datorită uzurii de folosire dar și prin uzura de timp. Chiar dacă nu se efectuează numărul de kilometri specificați în manualul de service dar se depășește intervalul de timp (uleiul expiră), acesta trebuie înlocuit. Odată cu înlocuirea uleiului se va înlocui și filtrul de ulei.